पाएं अपने शहर की ताज़ा ख़बरें और फ्री ई-पेपरडाउनलोड करें
सिमडेगा जिला प्रशासन द्वारा गुरुवार को झूलन सिंह चौक स्थित मां गायत्री मेडिकल में प्लाज्मा डोनेशन शिविर का आयोजन किया जाएगा। यह जानकारी देते हुए नोडल पदाधिकारी सज्जाद परवेज ने कहा कि आप कोरोना को हरा कर ठीक हो गए हैं तो आप अपना प्लाजमा डोनेट कर सकते हैं। जो व्यक्ति कोविड-19 से ठीक हो गए है।
उनकी बॉडी से खून निकालकर प्लाज्मा को अलग किया जाता है। जिस कोविड मरीज की बॉडी से प्लाज्मा लिया जाता है,उसके ब्लड में एंटीबॉडी होती है। वह एंटीबॉडी एंटीजन से लड़ने में मदद करती है। यह एंटीबॉडी कोविड संक्रमितों को दी जाती है। डॉ के मुताबिक एक इंसान के प्लाज्मा से दो इंसानों का इलाज किया जा सकता है। यह कोरोना की जंग में जरूरी है।
ऐसे जानें... प्लाज्मा कब डोनेट किया जा सकता है
जानकारी के अनुसार कोविड बीमारी से ठीक होने के दो सप्ताह यानि 14 दिन बाद आप रक्त डोनेट कर सकते हैं। डायबिटीज, कैंसर, हाइपरटेंशन,किडनी,लिवर के पेशेंट प्लाज्मा डोनेट नहीं कर सकते हैं। बताया गया कि दोनों बॉडी में एंटीबॉडी पैदा करती है। लेकिन तरीका अलग-अलग है। वैक्सीन किसी वायरस को आपकी बॉडी में फैलने से रोकने में मदद करती है। यह आपके इम्यून सिस्टम को मजबूत करती है। इसका परीक्षण कर इसे बनाया जाता है। प्लाज्मा किसी व्यक्ति के बॉडी में तैयार एंटीबॉडी की मदद से दूसरे की बॉडी में दिया जाता है। इससे कोरोना से ठीक हो चुके एक व्यक्ति के द्वारा दूसरे व्यक्ति का इलाज किया जाता है। आप कोविड को दे चुके मात तो करें प्लाजमा डोनेट और बचाएं लोगों की जान।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn